KVIETIMAS TEIKTI PARAIŠKAS PAPILDYTI SUTARTIS DĖL MEDICINOS PRIEMONIŲ NUOMOS IŠLAIDŲ KOMPENSAVIMO MIEGO APNĖJAI GYDYTI SKIRTŲ APARATŲ NUOMAI
Atsižvelgdama į tai, kad Privalomojo sveikatos draudimo fondo lėšomis nuomojamų medicinos priemonių, būtinų sveikatos priežiūrai namuose užtikrinti, sąrašas papildytas nauja medicinos priemone – deguonies aparatu, veikiančiu nuolatinio teigiamo slėgio palaikymo kvėpavimo takuose režimu (CPAP), arba automatiškai prisitaikančiu ir slėgį pagal paciento kvėpavimo pokyčius keičiančiu aparatu (autoCPAP), Valstybinė ligonių kasa prie Sveikatos apsaugos ministerijos (toliau – VLK) kviečia ūkio subjektus teikti paraiškas dėl sutarčių dėl medicinos priemonių, būtinų apdraustųjų privalomuoju sveikatos draudimu sveikatos priežiūrai namuose užtikrinti, nuomos išlaidų kompensavimo papildymo šia medicinos priemone.
Paraiškos teikiamos vadovaujantis šiais teisės aktais:
· V-725 Dėl Lietuvos Respublikos sveikatos apsaugos ministro 2018 m. balandžio 18 d. įsakymo Nr.V-429…
· V-724 Dėl Privalomojo sveikatos draudimo fondo lėšomis nuomojamų medicinos priemonių, būtinų sveika…

· Dėl Valstybinės ligonių kasos prie sveikatos apsaugos ministerijos direktoriaus 2020 m. rugpjūčio...

Primename, kad kartu su paraiška turi būti pateikti šie dokumentai:
1. Europos Sąjungos notifikuotosios įstaigos išduoto medicinos prietaiso atitikties sertifikato kopija arba Valstybinės akreditavimo sveikatos priežiūros veiklai tarnybos prie Sveikatos apsaugos ministerijos pažymos apie pranešimo (notifikavimo) dėl į Lietuvos rinką tiekiamų medicinos prietaisų įregistravimo kopija.
2. Į Lietuvos rinką tiekiamų medicinos priemonių sąrašas, nurodant jų gamintojus, klasifikaciją, charakteristikas ir naudojimo instrukcijas lietuvių kalba.
Ūkio subjektai, norintys papildyti sudarytas sutartis, paraiškas gali pateikti tiesiogiai, paštu adresu Europos a. 1, LT-03505 Vilnius, arba elektroniniu paštu vlk@vlk.lt. Teikiant paraišką elektroniniu paštu, ji turi būti pasirašyta kvalifikuotu elektroniniu parašu.
Pažymime, kad kartu su paraiška teikiamų dokumentų kopijos turi būti patvirtintos Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“ patvirtintų Dokumentų rengimo taisyklių nustatyta tvarka.

